Title: กฎ ก.ค. ฉบับที่ 17 (พ.ศ. 2539) ออกตามความในพระราชบัญญัติระเบียบข้าราชการครู พ.ศ. 2523 ว่าด้วยอำนาจลงโทษภาคทัณฑ์ ตัดเงินเดือน หรือลดขั้นเงินเดือน

กฎ ก

กฎ ก.ค.
ฉบับที่
๑๗ (พ.ศ. ๒๕๓๙)
ออกตามความในพระราชบัญญัติระเบียบข้าราชการครู
พ.ศ.
๒๕๒๓
ว่าด้วยอำนาจการลงโทษภาคทัณฑ์
ตัดเงินเดือน หรือลดขั้นเงินเดือน
-------------

                        อาศัยอำนาจตามความในมาตรา
๔ และมาตรา ๗ (๒) แห่งพระราชบัญญัติ
ระเบียบข้าราชการครู พ.ศ. ๒๕๒๓ ประกอบกับมาตรา ๑๐๓
แห่งพระราชบัญญัติระเบียบ
ข้าราชการพลเรือน พ.ศ. ๒๕๓๕ ก.ค. จึงออกกฎ ก.ค.
ซึ่งได้รับอนุมัติจากคณะรัฐมนตรีไว้ 
ดังต่อไปนี้
                        ข้อ
๑  กฎ
ก.ค.นี้ให้ใช้บังคับเมื่อพ้นกำหนดสามสิบวันนับแต่วันถัดจากวัน
ประกาศในราชกิจจานุเบกษาเป็นต้นไป
                        ข้อ
๒  ให้ยกเลิกกฎ ก.ค. ฉบับที่ ๑๑
(พ.ศ. ๒๕๓๑) ออกตามความในพระราช
บัญญัติระเบียบข้าราชการครู พ.ศ. ๒๕๒๓
ว่าด้วยอำนาจการลงโทษภาคทัณฑ์ ตัดเงินเดือน หรือ
ลดขั้นเงินเดือน
                        ข้อ
๓  ให้ผู้อำนวยการวิทยาลัย
ผู้อำนวยการโรงเรียนหรืออาจารย์ใหญ่ ครูใหญ่ 
ซึ่งเป็นผู้บังคับบัญชาของข้าราชการครูผู้กระทำผิดวินัยอย่างไม่ร้ายแรง
หรือผู้ดำรงตำแหน่ง
ที่เรียกชื่ออย่างอื่นในหน่วยงานทางการศึกษาตามที่ ก.ค.
กำหนดให้เป็นตำแหน่งข้าราชการครู
ตามมาตรา ๓๐ (ข) (๗) แห่งพระราชบัญญัติระเบียบข้าราชการครู
พ.ศ. ๒๕๒๓ อันเป็น
ตำแหน่งในระดับเดียวกันกับตำแหน่งใดตำแหน่งหนึ่งดังที่กล่าวมาข้างต้น
และได้รับเงินเดือน
ในชั้นอันดับเดียวกันกับตำแหน่งนั้น
ซึ่งได้รับมอบหมายตามมาตรา ๓๓ แห่งพระราชบัญญัติ
ระเบียบข้าราชการครู พ.ศ. ๒๕๒๓
ให้เป็นผู้บังคับบัญชาของข้าราชการครูผู้กระทำผิดวินัยอย่าง
ไม่ร้ายแรง มีอำนาจสั่งลงโทษภาคทัณฑ์
หรือตัดเงินเดือนครั้งหนึ่งไม่เกิน ๕% และเป็นเวลา
ไม่เกินหนึ่งเดือน
                        ข้อ
๔  ให้ศึกษาธิการอำเภอ
หัวหน้าการประถมศึกษาอำเภอ หรือหัวหน้าการ
ประถมศึกษากิ่งอำเภอ
ซึ่งเป็นผู้บังคับบัญชาของข้าราชการครูผู้กระทำผิดวินัยอย่างไม่ร้ายแรง 
มีอำนาจสั่งลงโทษภาคทัณฑ์
หรือตัดเงินเดือนครั้งหนึ่งไม่เกิน ๕% และเป็นเวลาไม่เกินหนึ่งเดือน
                        ข้อ
๕  ผู้อำนวยการกอง ศึกษาธิการเขต
ศึกษาธิการจังหวัด ผู้อำนวยการการ
ประถมศึกษาจังหวัด ผู้อำนวยการการประถมศึกษากรุงเทพมหานคร
หัวหน้าส่วนราชการที่มี
ฐานะเทียบเท่ากองหรือผู้ได้รับมอบหมายตามมาตรา ๓๓
แห่งพระราชบัญญัติระเบียบข้าราชการ
ครู พ.ศ. ๒๕๒๓
ให้เป็นผู้บังคับบัญชาของข้าราชการครูในหน่วยงานทางการศึกษาในฐานะ
ผู้อำนวยการกอง
ซึ่งเป็นผู้บังคับบัญชาของข้าราชการครูผู้กระทำผิดวินัยอย่างไม่ร้ายแรง 
มีอำนาจสั่งลงโทษภาคทัณฑ์
หรือตัดเงินเดือนครั้งหนึ่งไม่เกิน ๕% และเป็นเวลาไม่เกินสองเดือน
                        ข้อ
๖  นายกรัฐมนตรีในฐานะหัวหน้ารัฐบาล
และรัฐมนตรีว่าการกระทรวง
ศึกษาธิการ ปลัดกระทรวงศึกษาธิการ อธิบดี
และผู้ว่าราชการจังหวัด ซึ่งเป็นผู้บังคับบัญชาของ
ข้าราชการครูผู้กระทำผิดวินัยอย่างไม่ร้ายแรง
มีอำนาจสั่งลงโทษภาคทัณฑ์ หรือตัดเงินเดือน
ครั้งหนึ่งไม่เกิน ๕% และเป็นเวลาไม่เกินสามเดือน
หรือลดขั้นเงินเดือนครั้งหนึ่งไม่เกินหนึ่งขั้น

                                          ให้ไว้ ณ วันที่
๑ ตุลาคม  พ.ศ. ๒๕๓๙

ชิงชัย  มงคลธรรม

รัฐมนตรีช่วยว่าการกระทรวงศึกษาธิการ ซึ่งรัฐมนตรีมอบหมาย

ประธาน ก.ค.

+-------------------------------------------------------------------------------------------------+
หมายเหตุ :- เหตุผลในการประกาศใช้กฎ ก.ค. ฉบับนี้ คือ
เนื่องจากมาตรา ๔ แห่งพระราช
บัญญัติระเบียบข้าราชการครู พ.ศ. ๒๕๒๓
บัญญัติให้นำกฎหมายว่าด้วยระเบียบข้าราชการ
พลเรือนมาใช้บังคับแก่ข้าราชการครูโดยอนุโลม
และในกรณีใดที่กฎหมายว่าด้วยระเบียบ
ข้าราชการพลเรือนกำหนดให้ ก.พ. ออกกฎ ก.พ. ในกรณีนั้นให้
ก.ค. ออกกฎ ก.ค. แทน 
โดยที่ปัจจุบันปรากฏว่าได้มีการประกาศใช้บังคับกฎ ก.พ.
ว่าด้วยอำนาจการลงโทษภาคทัณฑ์ 
ตัดเงินเดือน หรือลดขั้นเงินเดือนขึ้นใหม่
จึงสมควรปรับปรุงกฎ ก.ค. ว่าด้วยอำนาจการลงโทษ
ภาคทัณฑ์ตัดเงินเดือนหรือลดขั้นเงินเดือนให้สอดคล้องกับกฎ
ก.พ. ดังกล่าว จึงจำเป็นต้อง
ออกกฎ ก.ค. นี้

[รก. ๒๕๓๙/๔๕ก/๒๕/๔ ตุลาคม ๒๕๓๙]